Hrvatski sabor
20150218

Pa evo kolega Babić vi ste ustvari dobro locirali jedan problem veliki u ovom zakonu odnosno u intenciji zakona odnosno u želji što ćemo ovim zakonom postići kada ste rekli da su cijene stanova u ruralnijim prostorima u manjim gradovima u manjim sredinama puno jeftinije i da u principu ovaj model tamo teško može proći obzirom na cijenu gradnje. I zato i govorim ovdje danas da je nužan zaokret u stambenoj politici i da se definitivno mora dobro pogledati što je ovaj zakon od 2001.godine donio do sada, koliko je on bio isplativ, kakvi su njegovi učinci, koliko je onih koji su i kupili stanove i danas imaju problema s otplatom kredita. Sjećam se ja tog zakona donošenja, mislim da se u početku zvao društveno ili socijalno poticajna stanogradnja, to su bili tzv. Čačićevi stanovi, pa se onda mijenjao kasnije i išao dalje, dalje i mi ga uporno samo nastavljamo mijenjamo, malo ga modificiramo želeći dnevno promijeniti neke stvari, a stvari su puno teže i puno šire ih treba sagledavat.